***Шартҳои техникӣ***

***Мушовир барои мусоидат намудан ба таҳияи стратегияи ҷалби ҷавонон ва нақшаи амал (харитаи роҳ) оид ба амали фаъолиятҳои иқлим бо Кумитаи ҳифзи муҳити зисти назди ҳукумати Ҷумҳурии Тоҷикистон (КҲМ ҶТ)***

**1 Муқаддима**

|  |  |
| --- | --- |
| Кишвар ва минтақа: | Tоҷикистон, Душанбе/ Ҳисор, Дустӣ, Ваҳдат ва Ҷайҳун. |
| Номи лоиҳа: | Сафарбар кардани ҷавонони тоҷик дар деҳот ва шаҳрҳо барои мубориза бо тағирёбии иқлим. |
| Дорандаи лоиҳа: | WHH ва шарикони маҳаллӣ (Ташкилоти ҷамъиятии экологии "Замини хурд" ва Ташкилоти ҷамъиятии "Маркази экологии ҷавонон"). |
| Муҳлати иҷро: | 01.07.2024 - 30.06.2027 |

Ташкилоти Welthungerhilfe (WHH) (маъмул бо номи Агро Аксияи Олмон) як созмони ғайридавлатии Олмонӣ мебошад, ки дар бахшҳои ҳамкории рушди байналмилалӣ ва кӯмак фаъолият мекунад. Ташкилот созмонҳои шарикони рушдро дастгирӣ намуда, инчунин бо кормандони худ дар 28 дафтарҳои кишвар фаъол буда, барои амалигардонии барномаҳоро дар 40 кишвари ҷаҳон кӯмак менамояд.

Дафтари ААО дар Тоҷикистон ва ташкилотҳои шарики он диққати худро барои мубориза бо гуруснагӣ тавассути беҳтар намудани амнияти озуқаворӣ ва ғизо дар сатҳҳои гуногунҷанба, инчунин рафъи камбизоатии баҳрабарандагон дар минтақаҳои дурдаст ва кӯҳистон равона намудаанд.

**2 Тавсифи лоиҳа**

Вазорати федеролии рушди иқтисоди Олмон (BMZ) лоиҳаи Welthungerhilfe-ро дар бораи «Сафарбар кардани ҷавонони тоҷик дар деҳот ва шаҳрҳо барои мубориза бо тағирёбии иқлим» маблағгузорӣ кард, ки ҳадафи он густариши саъю кӯшиши муштараки фаъолони иқлим аз ҷониби ҳукумат ва ҷомеаи шаҳрвандӣ дар самти рушди таҳия ва татбиқи роҳҳои ҳалли татбиқи Стратегияи миллии мутобиқшавӣ ба тағйирёбии иқлими Ҷумҳурии Тоҷикистон то соли 2030 мебошад.

Лоиҳа ба ҳавасмандгардонии ҷавонони тоҷик барои иштирок дар баҳсҳои тағйиребии иқлим бо дурнамои дарозмуддат ва табдил додани онҳо ба роҳнамои тағйирот, ки мутобиқшавӣ ва коҳиш додани таъсири тағйирёбии иқлимро дар сатҳи миллӣ мусоидат мекунанд, равона шудааст.

Дар доираи лоиҳа, кумита дар сатҳи ҷумҳуриявӣ, минтақавӣ ва ноҳиявӣ дастгирӣ карда мешавад, то ки бо созмонҳои ҷавонон тавассути Нақшаи корӣ (харитаи роҳ) ҳамкорӣ намояд.

**3 Мақсад ва вазифаҳои машваратӣ**

Таҳти дастгирии ҳамоҳангсози WHH дар ҳамоҳангӣ ва машварати зич бо Кумитаи ҳифзи муҳити зисти назди Ҷумҳурии Тоҷикистон, мушовир барои мусоидат ба таҳияи Нақшаи корӣ оид ба иқлим ва стратегияи ҷалби ҷавонон масъул хоҳад буд. Дастур ва нақшаи корӣ бояд ба ӯҳдадориҳои кишвар оид ба иқлим мувофиқат кунад ва ҳамчун чаҳорчӯбаи ҷалби ҷавонон ҳамчун як қисми барномаи тағирёбии иқлими шӯъба хизмат кунанд. Он пеш аз ҳама ҷалби ҷавононро дар ташаббусҳои мутобиқшавӣ ва коҳиш додани таъсиррасонӣ дастгирӣ мекунад ва бояд стратегияҳои дахолатро дар бар гирифта, иштироки ҷавонон ва иқтидори мансубияти амали иқлимро зиёд кунад.

Махсусан, мушовир мақсадҳои зеринро ичро мекунад:

* Мусоидат ба раванди машваратӣ барои таҳияи дастури ҷалби ҷавонон оид ба иштирок ва амал дар масъалаҳои иқлим.
* Мусоидат намудан ба раванди таҳияи Нақшаи фаъолиятҳо (Харитаи роҳ) барои татбиқи дастури ҷалби ҷавонон.

**4 Тавсифи вазифа**

Мушовир вазифаҳои зеринро иҷро менамояд:

а) Омӯзиши вазъи кунунии ҷавонон ва ҷалби ҷомеа дар ҳифзи муҳити зист ва тағирёбии иқлим.

б) Таҳлил ва муайян кардани норасоиҳо ва имкониятҳо ва нуқтаҳои эҳтимолӣ барои ҷалби ҷавонон ва эҷоди шабака.

в) Таҳияи дастур барои ҷалби гурӯҳҳои гуногун бо назардошти омилҳои фарҳангӣ, иҷтимоӣ ва иқтисодӣ.

г) Банақшагирӣ ва гузаронидани семинарҳои машваратӣ бо ҷонибҳои манфиатдор дар сатҳи миллӣ/ноҳиявӣ бо таваҷҷӯҳ ба ҷавонон ва аз ҷумла дигар ҷонибҳои манфиатдор (масалан, сохторҳои давлатӣ, муаллимон/мудирони мактабҳо, ташкилотҳои ҷомеаи шаҳрвандӣ, бахши хусусӣ).

д) Ҷамъоварии натиҷаҳои раванди машваратӣ дар ҳуҷҷат (дастурамал барои ҷалби ҷавонон ва Нақшаи фаъолиятҳо оид ба амалҳои иқлим ва устуворӣ, ки ҳадафҳои чаҳорчӯбаи ҳукуматиро махсус инъикос мекунад). Стратегия инчунин бояд барои иштироки ҷавонон дар мониторинг ва арзёбии фаъолият имконият фароҳам оварад.

е) Мониторинг ва бознигарии стратегия пас аз амалишавии Нақшаи фаъолиятҳо.

Гузаронидани ин хидматҳо муносибати мушорикатӣ ва машваратиро талаб мекунад, ки иштироки фаъолонаи ҷавононро дар тарҳрезӣ ва татбиқи чорабиниҳо дастгирӣ хоҳад кард. Ҳангоми супориш, мушовир бояд ба КҲМ ва дигар ҳуҷҷатҳои дахлдори миллӣ ва нақшаҳои стратегӣ, таҳқиқоти асосӣ ва ҳисоботҳо такя кунад ва барои таҳияи Нақшаи фаъолиятҳои мушаххас оид ба тарзи идоракунӣ бо ҷавонон ва ҷалби онҳо ба корҳои иқлимӣ бо нақшаҳои дақиқ ва масъулиятҳо мусоидат кунад.

**5 Интиқолҳо**

- Методологияи раванди машваратҳои муштарак

- Харитаи роҳ

- Нақшаи фаъолиятҳо

- Мониторинги гузоришҳо/тавсияҳо

**6 Ҷадвали кор**

Машварат аз моҳи январи соли 2025 то майи соли 2025 гузаронида мешавад.

Ба нақша гирифта шудааст: 20 рӯз барои иҷрои супориш (10 рӯз барои 3 семинари 2 рӯза ва чор рӯз барои омодагӣ/ 10 рӯз барои ҷамъбасти натиҷаҳо дар Нақшаи фаъолиятҳо (Харитаи роҳ) ва пайгирӣ намудани натиҷаи иҷрои харитаи роҳ.

**7 Мушахасоти мушовир**

 Мушовир бояд дорои малакаҳои зерин бошад:

* Маълумоти олӣ ё таҷрибаи ба он баробар дар соҳаи илмҳои иҷтимоӣ ё дигар соҳаи илмии дахлдор.
* Малакаҳои қавии мусоидат бо гурӯҳҳои омехтаи ҷонибҳои манфиатдори давлатӣ ва ҷомеа
* Таҷриба бо равишҳои шарикӣ
* Таҷриба бо амалҳои марбут ба иқлим ва ҷалби ҷавонон
* Шинос будан бо вазъи иҷтимоиву иқтисодӣ, фарҳангӣ ва амнияти Тоҷикистон;
* На камтар аз 5 сол таҷрибаи корӣ дар соҳаи дахлдор
* Донистани забони тоҷикӣ. Забони англисӣ/русӣ афзалият дорад.

**8 Пешниҳод**

Пешниҳод оид ба хизматрасониҳои машваратӣ, ки аз ҷониби мушовир пешниҳод мешавад, бояд пурра ба супоришҳои техникӣ мувофиқат кунад ва қисми техникӣ ва молиявиро дар бар гирад. Пешниҳоди мукаммал бояд дар шакли электронӣ бо имзои электронӣ ё ҳамчун нусхаи имзошуда дар шакли pdf пешниҳод карда шавад ва ҳуҷҷатҳои зеринро дар бар гирад:

а) Мактуби дархостӣ

б) Пешниҳоди молиявӣ ва техникӣ бо ҷадвал.

в) Тарҷумаи ҳол (CV)-и муфассали коршиноси машваратӣ

**Пешниҳоди техникӣ:**

1. Методологияи (масалан, равишҳои муштарак ва машваратӣ, боздидҳои саҳроӣ, семинарҳо)

б) Таҷрибаи ташкилӣ ва қобилияти иҷрои супориш

в) Нақшаи корӣ

**Қисми молиявӣ:**

Пешниҳод бояд хароҷоти таъминот (маводҳои канселярӣ, нусхабардорӣ, ҷои хоб, ва ғайра) ро дар бар гирад. Хароҷоти ғайричашмдошт набояд ба ҳисоб дохил карда шаванд. Хароҷотҳо бояд бо назардошти андоз ҳисоб карда шаванд. Нақлиёт барои ба саҳро рафтан аз ҷониби ташкилоти Welthungerhilfe ё шарикони он ташкил карда мешавад.

**9.** **Ҷуброн ва дастгирӣ барои омодасозии пешниҳод:**

Маблағи омодасозии пешниҳоди молиявӣ ва техникӣ баргардонида нашуда, инчунин ҳамчун хароҷоти бевосита ҳисобида намешавад.

Шахсони ҳавасманд бояд пешниҳодро ба суроғаи электронии зерин то 20 декабри соли 2024 ирсол намоянд: rb.tjk.dushanbe@welthungerhilfe.de ва saidjon.sharipov@welthungerhilfe.de дар копия монад. Танҳо бо номзадҳои дахлдор тамос хоҳанд гирифт.